Diari Oficial de la Generalitat Valenciana


Sumari del DOGV 3975, del 06-04-2001 (2001/3132)

DECRET 70/2001, de 2 d'abril, del Govern Valencià, pel qual es crea l'Institut d'Educació Secundària núm. 36, de València-Benicalap.
------------------------------------------------------------------------------------------------------------------------------------

### Dades del document

Número de DOGV
:   3975

Data del DOGV
:   06-04-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/3132


Data del document
:   02-04-2001

Organisme emissor
:   Conselleria de Cultura i Educació

Tipus de document
:   Decret

Descriptors 

:   * València
    * ensenyament secundari

DECRET 70/2001, de 2 d'abril, del Govern Valencià, pel qual es crea l'Institut d'Educació Secundària núm. 36, de València-Benicalap. [2001/X3132]
  
Els estudis de planificació educativa van preveure la creació d'un institut d'Educació Secundària a la zona escolar VL7516, identificat com a 46N00035.
  
Atenent estes previsions l'Ajuntament de València, segons l'acord adoptat en sessió plenària de 24 de juliol de 1998, va cedir a la Generalitat Valenciana un solar de 17.389'11 m² ubicat al carrer de Nicasio Benlloch del districte de Benicalap, tot això en el marc de col·laboració establit en l'apartat tercer de la disposició addicional desena de la Llei Orgànica 1/1990, de 3 d'octubre, d'Ordenació General del Sistema Educatiu, i el Reial Decret 2.274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana.
  
Després de la convocatòria prèvia del corresponent concurs públic, per Resolució de 18 de gener de 1999, del director general de Règim Econòmic, s'adjudicaren les obres de construcció d'un nou edifici escolar per Resolució d'11 de maig de 1999.
  
L'edifici escolar s'ajusta a les exigències establides en el Reial Decret 1.004/1991, de 14 de juny, pel qual s'establixen els requisits mínims dels centres que impartisquen ensenyaments de Règim General No Universitàries i en l'Ordre de 15 de maig de 1992, de la Conselleria de Cultura, Educació i Ciència, per la qual s'aprovaren els programes de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària completa, de la Generalitat Valenciana.
  
Per això i segons el que s'establix en l'article 17 de la Llei Orgànica 8/1985, de 3 de juliol, Reguladora del Dret a l'Educació, i en l'article 1 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Govern Valencià, a proposta del conseller de Cultura i Educació i després de la deliberació prèvia del Govern Valencià, en la reunió del dia 2 d'abril de 2001,
  
DECRETE
  
Article únic
  
Es crea el següent centre docent:
  
Província: València
  
Localitat: València-Benicalap
  
Denominació: Institut d'Educació Secundària núm. 36
  
Codi: 17814825
  
Titular: Generalitat Valenciana
  
Adreça: c/ Nicasio Benlloch, s/n
  
Composició: 24 unitats d'Educació Secundària Obligatòria, 8 de Batxillerat i 3 Cicles Formatius de Formació Professional
  
Capacitat: 720 llocs escolars d'Educació Secundària Obligatòria, 280 de Batxillerat i 180 de Formació Professional.
  
DISPOSICIÓ ADDICIONAL
  
El que s'establix en este decret s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Es faculta el conseller de Cultura i Educació perquè adopte les mesures que siguen necessàries per al compliment i desenrotllament del que s'establix en este decret, així com per a modificar, si es dóna el cas, el domicili, la denominació i configuració del centre.
  
Segona
  
Este decret entrarà en vigor el dia de la seua publicació en el Diari Oficial de la Generalitat Valenciana. Això no obstant, els seus efectes s'entendran referits a l'1 de juliol de 2000.
  
València, 2 d'abril de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura i Educació,
  
MANUEL TARANCÓN FANDOS